נעם לניר

נעם לניר (נולד ב-18 בפברואר 1967) הוא יזם ישראלי, בעל השליטה ומנכ"ל חברת ההשקעות "ליוורמור השקעות", שנסחרת בבורסה לניירות ערך בלונדון. את ראשית שנותיו העביר בבסיס חיל האוויר חצור, שם שרת אביו, סגן-אלוף אבי לניר, כמפקד טייסת 101. אביו נפל בשבי הסורי במלחמת יום הכיפורים ועונה למוות. לאחר נפילת האב עברה המשפחה לרמת השרון. ב-1978 עברה המשפחה להתגורר בקצרין. ב-1981 חזרה המשפחה להתגורר ברמת השרון, שם התגורר לניר עד תום שירותו הצבאי. בתיכון למד במגמת היסטוריה של בית הספר המקיף רוטברג שברמת השרון וסיים אותו ב-1985. לניר התגייס לקורס טיס, אך נשר לאחר כשנה והשלים את שירותו הצבאי ביחידת המזל"טים של חיל המודיעין. בשנת 1991 חבר לניר לרל נדל והשניים ייסדו מספר רב של אתרי בילוי. לניר ונדל הובילו את הסצנה התל אביבית באותן שנים במקומות כמו "רוזלינדה" ו"אלנבי 58". לאחר שנפרדו פנה לניר לדרך עצמאית, ובשנת 1998 הקים יחד עם ארנון כץ ומשקיעים נוספים את חברת "אמפייר און ליין", שעסקה בשיווק אתרי אינטרנט העוסקים בהימורים. לניר החזיק 26% ממניות החברה. בשנת 2005, פחות משבע שנים לאחר הקמתה, הונפקה החברה בבורסת AIM, בורסת משנה של הבורסה לניירות ערך בלונדון, לפי שווי שוק של מיליארד דולר וגייסה כ-225 מיליון דולר. ההנפקה כללה הצעת מכר של 175 מיליון דולר, שכ-45 מיליון דולר מתוכה עברו ללניר מיד במזומן. חודשים ספורים לאחר ההנפקה פרץ עימות משפטי בין "אמפייר און ליין" ובין הלקוח העיקרי שלה, חברת "פארטי גיימינג" (PartyGaming) שבבעלות אשת העסקים רות פרסול. העימות החל כאשר "פארטי גיימינג" הודיעה על ביטול פלטפורמת המסחר עם אמפייר אונליין, והביאה לקריסה של 50% במניית אמפייר. חודש אחר כך הציעה לרכוש את "אמפייר און ליין", אך משכה את ההצעה. בתגובה תבעה "אמפייר און ליין" את "פארטי גיימינג". העימות הסתיים בתחילת 2006 בפשרה שבמסגרתה שילמה "פארטי גיימינג" ל"אמפייר און ליין" 200 מיליון דולר. בנוסף תבעה חברת אינטרלוג'יק, מפעילת אתר השש-בש 65play את "אמפייר און ליין" בטענה שהיא מנסה לחקות את שם המותג שלה, ובעיקר את השימוש במספר 65. בדצמבר 2006 הסתיימה התביעה בפשרה. בהמשך אותה שנה, ולאחר העברת חקיקה אמריקאית שהגבילה הימורים ברשת, מכר לניר את פעילות ההימורים של "אמפייר און ליין" ל"פארטי גיימינג" תמורת 48 מיליון דולר בלבד, ושינה את שם החברה ל"ליוורמור השקעות". "ליוורמור השקעות" עסקה בהשקעות בנדל"ן, בקרנות גידור ובקרנות השקעה פרטיות. בעקבות המשבר הכלכלי העולמי החלה החברה לצבור הפסדים משורה של השקעות כושלות. בסך הכל הפסיד לניר כ-100 מיליון דולר מפעילות "ליוורמור השקעות". בדצמבר 2007, רכש באופן פרטי את השליטה בחברת בבילון, שפיתחה תוכנת תרגום, תמורת 11 מיליון דולר. לניר מונה לתפקיד יו"ר דירקטוריון החברה. בספטמבר 2014 מכרה החברה את תחום התרגום למייסד החברה, אמנון עובדיה, והחלה לעסוק בהשקעות פיננסיות בעיקר בתחום המדיה הדיגיטלית וכן בתחום הפרסום המקוון. בספטמבר 2016 הטילה רשות ניירות ערך על החברה עיצום כספי בסך מיליון ש"ח, עקב שתי הפרות דיווח בעניין ההסכמים של החברה עם חברת גוגל. על מנכ"ל החברה לשעבר, גיסו של לניר אלון כרמלי, הוטל עיצום כספי בסך 250 אלף ש"ח, ועל לניר, הוטל עיצום כספי בסך 150 אלף ש"ח. הפרשה החלה בתובענה ייצוגית שהוגשה נגד החברה, נעם לניר ואלון כרמלי ב-2013. בינואר 2019 הגיעו הצדדים לפשרה לפיה בבילון תשלם לתובעים 12–15 מיליון ש"ח, והסכום שנקבע לתשלום הוא 14 מיליון ש"ח. בדצמבר 2019 מכר לניר את השליטה בחברה. בשנת 2010, הקים את חברת "Life Tree Marketing", העוסקת בשיווק שירותים רפואיים של בתי חולים ישראלים לתושבי מדינות חבר העמים. דו"ח של החשב הכללי שפורסם ביוני 2014 חשף כי החברה חתמה על הסכם עם בתי החולים וולפסון ורמב"ם ובו סעיף לא מוסבר הקובע כי "כל תייר המגיע לביה"ח שלא דרך סוכן אחר, יצורף אוטומטית למאגר התיירים המזכים את 'לייף טרי מרקטינג' בעמלת תשלום". בנוסף נחשף בדו"ח החשב הכללי כי בכל שלושת בתי החולים נציגי החברה יושבים בתוך בית החולים מבלי לשלם על כך, ובהסכם עם החברה נכלל סעיף שמאפשר לאנשיה להציג את עצמם כבית החולים ולכלול את שם ולוגו בית החולים בכלי השיווק שלהם. במאי 2013, רכשה קבוצת משקיעים בהובלת לניר את השליטה באפליי טכנולוגיות מובייל מתקדמות בע"מ. לניר היה בעל השליטה ויו"ר הדירקטוריון של החברה. חברת אפליי נסחרה בבורסה לניירות ערך בתל אביב, ועסקה בפיתוח ערוצי שיווק והפצה של אפליקציות סלולריות. היא גם החזיקה בחברת .Kibo Mobile-Tech Ltd אשר ניסתה לשווק מקלדות ממותגות משולבות תוכן בשפות שונות עבור מועדוני כדורגל בעולם, בשותפות עם סוכן השחקנים פיני זהבי. אחר כך ניסתה החברה להיכנס לתחום הבלוקצ'יין והקנאביס הרפואי. החברה כשלה מבחינה מסחרית והפכה לשלד בורסאי ללא פעילות. השלד הבורסאי מוזג לבסוף לתוך חברת "אירודרום", שבעלי מניותיה קיבלו את השליטה. לניר מתגורר בבני ציון, הוא נשוי ואב לארבעה. לניר מקדיש זמן ניכר לפעילות פילנתרופית. את עיקר מאמציו הוא מרכז זה שנים במאבק למען ניצולי השואה החיים בישראל. אחד הארגונים עימם מרבה לניר לשתף פעולה בנושא היא הקרן לרווחה לנפגעי השואה בישראל. בשנת 2011 הצטרף לוועד המנהל שלה. בשנת 2015 פעל נגד כוונת יו"ר הקרן לימור לבנת למנות למנכ"ל את יצחק זוננשיין, פעיל ליכוד, מבלי שיצא מכרז לתפקיד. בשנת 2007 סייע במימון הסרט הראשון בסדרת "מוסר השילומים" של אורלי וילנאי וגיא מרוז על כספי השילומים מגרמניה. הוא מימן גם את הסרט השני בסדרה שמתמקד בועידת התביעות, אולם לאחר שצפה בו בהקרנה סגורה לפני שידורו לציבור ביקש לגנוז אותו. בנוסף, חבר ועד מנהל של מכינת "אשר רוח בו" הלוקחת צעירים בסיכון מבתי הכלא, הוסטלים וכו' ולאחר תקופה משמעותית מכניסה בהם ערכים ועוזרת להם להתגייס לצבא. בינואר -2023 הצטרף למחאת ההייטקיטסים נגד הרפורמה המשפטית שהוכרזה על ידי הממשלה. המחאות נמשכו עד מתקפת הפתע על ישראל ב-7 באוקטובר 2023, ואז חבר לניר לחמ"ל האזרחי של אחים לנשק לסיוע במאמץ המלחמתי. עם זאת, מאז הוא פוקד לא מעט מוסדות מרכזיים של הציבור הדתי לאומי, באחת מהן אמר כי למרות שלא שינה דבר מעמדותיו העקרוניות, אין באמת שוויון בנטל בין האוכלוסיות השונות משום שמטה בנימין נושא בנטל יותר מאשר האוכלוסייה שמפגינה בהבימה. בהמשך התנצל על דבריו אלה בראיון בתוכנית "הצינור" ואמר שאמירותיו היו לא ראויות. יורם יובל, ישראל - שיחת נפש, כנרת זמורה ביתן, 2012. מדיה וקבצים בנושא נעם לניר בוויקישיתוף יעל פולק, איך הפך נועם לניר מבעלים בחברה של מיליארד ד' לבעלים בחברה של 50 מיליון ד'?, באתר TheMarker‏, 26 בנובמבר 2008 גולן חזני, נעם לניר: "הפסדתי הרבה כסף. זה היה שיעור לחיים, וכנראה הייתי צריך אותו", באתר כלכליסט, 25 ביולי 2012 דיאנה בחור ניר, חשיפת "כלכליסט": העיסוק החדש של נועם לניר: יבוא חולים לישראל, באתר כלכליסט, 17 באוקטובר 2010 נעם לניר, אבי שילם מחיר על זקיפות הקומה, באתר ynet, 25 בנובמבר 2009 שרון שפורר, ראש המוסד שותף בחברה שמגלגלת מאות מיליונים במקלטי מס, באתר הארץ, 27 ביוני 2014 אורלי גולדקלנג, ‏"כילד בבסיס חיל האוויר אתה מגלה שילדי השבויים הם הכי פריווילגים", בעיתון מקור ראשון, 28 בספטמבר 2023 נעם לניר, ברשת החברתית אקס (טוויטר) גלי וינרב, ‏הדרך של נועם לניר - ילד פרא, חיית מועדונים, עסקן הימורים, מיליארדר, באתר גלובס, 26 במאי 2005 הדס מגן, ‏מושכים אש: סכסוך נוסף אצל בעל מניות של חברת אמפייר אונליין, באתר גלובס, 7 בדצמבר 2005 שירות גלובס, ‏אמפייר אונליין של נועם לניר השלימה הנפקה לפי שווי של 928 מיליון דולר; תגייס כ-224 מיליון דולר, באתר גלובס, 10 ביוני 2005 הארץ, יום המשחקים הראשון של נועם לניר בבורסה הסתיים בהפסד מינורי, באתר TheMarker‏, 16 ביוני 2005 איתן אבריאל, ההימור של אמפייר אונליין הצליח: נעם לניר השלים הנפקה בהיקף של 225 מיליון דולר - מתוכה הצעת מכר של 175 מיליון דולר, באתר TheMarker‏, 10 ביוני 2005 הניו יורק טיימס, האימפריה של רות פרסול: ממכוני עיסוי עד להנפקת הענק של אתר ההימורים פארטי גיימינג, באתר TheMarker‏, 28 ביוני 2005 סוכנויות הידיעות, פארטי גיימינג גייסה 1.68 מיליארד דולר בהנפקה ראשונה לציבור, באתר TheMarker‏, 27 ביוני 2005 אפרת נוימן, פארטי גיימינג תודיע היום על ביטול פלטפורמת המסחר עם אמפייר אונליין, באתר TheMarker‏, 9 באוקטובר 2005 הארץ, פארטי גיימינג הציעה לרכוש את אמפייר אונליין, באתר TheMarker‏, 4 בנובמבר 2005 הארץ, פארטי גיימינג ממשיכה להלחיץ את לניר, באתר TheMarker‏, 13 בנובמבר 2005 טלי ציפורי, ‏פארטי-גיימינג: "פיתרון ידידותי לסכסוך עם אמפייר אונליין יהיה עדיף", באתר גלובס, 29 בינואר 2006 פארטי גיימינג תשלם לאמפייר אונליין של נעם לניר פיצויים של כ-200 מיליון דולר בגין הפסקת הפעילות המשותפת, באתר TheMarker‏, 12 בפברואר 2006 ענת רואה, אינטרלוג'יק - מפעילת אתר השש-בש 65play - תובעת את אמפייר אונליין על לחץ למכור את שם המותג שלה, באתר TheMarker‏, 25 בספטמבר 2005 יצחק דנון, ‏מפעילת אתר הימורים מחקה תביעתה נגד נועם לניר, באתר גלובס, 24 בדצמבר 2006 שירות גלובס, ‏סנטורים אמריקנים מתכננים מארב להימורים ברשת: מקדמים חוק שיאסור שימוש בכרטיסי אשראי באתרי הימורים, באתר גלובס, 12 ביוני 2005 עפרה שלו, נועם לניר מחסל כצפוי את עסקי ההימורים: מוכר את פעילות אמפייר אונליין לפארטיגיימינג ב-48 מיליון דולר, באתר TheMarker‏, 29 בדצמבר 2006 הארץ, ליוורמור השקעות סיימה שנה ראשונה ללא פעילות הימורים ברווח נקי של 21 מיליון דולר, באתר TheMarker‏, 5 במאי 2008 יעל פולק-חלק, ליוורמור רשמה הפסד של 21.5 מיליון דולר במחצית הראשונה של 2009; הכנסותיה נתחכו ב-50%, באתר TheMarker‏, 25 בספטמבר 2009 מיכאל רוכוורגר, סיכום 2009: נועם לניר הפסיד 240 מיליון שקל באטלס נכסים, באתר TheMarker‏, 16 במרץ 2010 אוריאל הרמן, ‏ליוורמור שבשליטת נועם לניר דיווחה על הפסד של 61.9 מיליון דולר בסיכום שנת 2008, באתר גלובס, 28 במאי 2009 גולן חזני, נעם לניר: "הפסדתי הרבה כסף. זה היה שיעור לחיים, וכנראה הייתי צריך אותו", באתר כלכליסט, 25 ביולי 2012 חגי עמית, סופשבוע עמוס לנעם לניר: רכש 40% מבבילון בתל אביב ו-9% מאטלס נכסים, באתר TheMarker‏, 8 בדצמבר 2007 טלי ציפורי, ‏לניר רוצה לוול סטריט: בבילון מתכננת הנפקה בנאסד"ק, באתר גלובס, 19 ביולי 2012 שירי חביב ולדהורן, ‏משנה אסטרטגיה: בבילון הופכת לחברת השקעות במדיה הדיגיטלית, באתר גלובס, 3 במרץ 2015 חן מענית, ‏הסדר האכיפה המינהלית אושר: בבילון תיקנס במיליון שקל, באתר גלובס, 25 בספטמבר 2016 הסדר אכיפה רשות ניירות ערך עם בבילון בע"מ, באתר רשות ניירות ערך מיקי גרינפלד, פשרה בתביעה הייצוגית: בבילון תשלם 12 עד 15 מיליון שקל בפרשת המצגים המטעים, באתר כלכליסט, 31 בינואר 2019 אישור פשרה בתובענה ייצוגית, הודעת החברה, 30 במאי 2019 אביב לוי, ‏הדרך משווי חברה של 2 מיליארד שקל בשיא לכ-100 מיליון שקל היום: נועם לניר מוכר את השליטה בחברת בבילון, באתר גלובס, 26 בדצמבר 2019 דו"ח מיידי של חברת בבילון, באתר "מאיה", 25 בדצמבר 2019 טלי ציפורי, שי ניב, ‏המיזם של לניר: שיווק ניתוחים בארץ לחולים מחו"ל, באתר גלובס, 17 בנובמבר 2010 רוני לינדר, תיירים רפואיים מקבלים קדימות - על חשבון ישראלים, באתר TheMarker‏, 11 ביוני 2014 עמרי זרחוביץ', פיני זהבי חובר לנעם לניר: ישווקו לאוהדי כדורגל מקלדות לאנדרואיד, באתר TheMarker‏, 9 בנובמבר 2014 גיא ארז, לאחר הניסיון בבלוקצ'יין - נעם לניר מנסה לרכוב על גל הקנאביס, באתר TheMarker‏, 18 בפברואר 2019 אביב לוי, ‏דרך השלד: מיזמי הטכנולוגיה שנכנסים לבורסה "בדלת האחורית", באתר גלובס, 3 בנובמבר 2020 שלי אפלברג, מה גרם למניית אירודרום לזנק ב-980% בשמונה חודשים?, באתר TheMarker‏, 21 בינואר 2021 נעמה לנסקי, שואה טובה: איך הפיקו היחצ"נים מוטי מורל ורונן צור את ספין השואה הגדול, באתר TheMarker‏, 9 באוגוסט 2007 חן מענית, ‏נדחתה בקשת לניר נגד מינוי זוננשיין למנכ"ל קרן לרווחת נפגעי שואה, באתר גלובס, 23 באוגוסט 2015 אורן פרסיקו, קצת חמלה, באתר העין השביעית, 20 בפברואר 2011 רותה קופפר, סרט ההמשך ל"מוסר השילומים" ישודר כמתוכנן, באתר הארץ, 28 באפריל 2008 יעל גאוני, ‏נועם לניר נגד וילנאי-פדרבוש: דורש ממנה התנצלות על האשמות שהטיחה בו בראיונות, באתר גלובס, 30 באפריל 2008 עופר אדרת, התנצלות בפני ועידת התביעות עקב הסרט "מוסר השילומים", באתר הארץ, 19 במרץ 2012 אורן פרסיקו, קצת חמלה, אתר העין השביעית, 20 בפברואר 2011 אורן פרסיקו, חומות המערכת, אתר העין השביעית, 15 בספטמבר 2011 איתן אבריאל, רוח קפלן: הארגונים והאנשים שמאחורי המחאה נגד ההפיכה המשטרית, באתר TheMarker‏, 13 בספטמבר 2023 ישי פרידמן, נועם לניר: "תושבי מטה בנימין תורמים יותר מהמפגינים בהבימה", באתר ערוץ 14 השיחה עם נועם לניר התקיימה במסגרת תוכנית "שיחת נפש"", ששודרה במקור בHOT בידור ובטלוויזיה החינוכית ומובאת בספר בעריכה מינימלית בשפת הדיבור של המשוחחים